เหตุอุทกภัยในจีนทำให้เสียชีวิตแล้ว 105 คน
ฝนที่ตกหนักทางภาคใต้ของจีนทั้งในมณฑลเจียงซี อันฮุย หูเป่ย เจ้อเจียง และอีก 9 มณฑลทางภาคใต้ ทำให้เกิดน้ำท่วมเป็นวงกว้างและดินถล่มในหลายพื้นที่ โดยเจ้าหน้าที่ในเมืองเซียนหนิง มณฑลฮูเป่ย ต้องสั่งอพยพประชาชนกว่า 53000 คนสู่ที่ปลอดภัย เนื่องจากฝนที่ตกหนักต่อเนื่อง ทำให้ระดับน้ำในแม่น้ำเพิ่มสูงกว่าเดิมถึง 5 เมตร เช่นเดียวกับประชาชนในเมืองฉงชิ่ง ที่ต้องอพยพจากหมู่บ้านซึ่งถูกน้ำท่วมไปอยู่ในที่ปลอดภัย แต่บางครอบครัวไม่สามารถออกจากบ้านเรือนได้ เพราะกระแสน้ำท่วมไหลเชี่ยวกรากมีรายงานประชาชนเสียชีวิตจากน้ำท่วมแล้ว 105 คน สูญหาย 63 คน และคาดว่าสถานการณ์น่าจะเลวร้ายกว่าเดิม เนื่องจากพยากรณ์อากาศระบุว่าจะมีฝนตกหนักต่อเนื่องจนถึงวันที่ 17 มิถุนายนนี้ ทั้งนี้ เมื่อปีที่แล้วจีนเผชิญกับอุทกภัยครั้งร้ายแรงที่สุดในรอบ 10 ปี น้ำท่วมครั้งนั้นทำให้มีผู้เสียชีวิตและสูญหายรวมกว่า 4300 คนส่วนสถานการณ์น้ำท่วมในออสเตรเลีย ทางการต้องประกาศให้บางพื้นที่ของรัฐนิวเซาท์เวลส์ เป็นพื้นที่ภัยพิบัติทางธรรมชาติแล้ว และต้องสั่งอพยพประชาชนมากกว่า 1500 คนไปอาศัยตามศูนย์พักพิงชั่วราว แต่มีหลายชุมชนถูกตัดขาดจากโลกภายนอก คาดว่ามีผู้ที่ติดค้างอยู่กลางน้ำท่วมราวหมื่นคนมีรายงานประชาชนเสียชีวิตแล้ว 1 คน เนื่องจากต้นไม้ล้มทับรถยนต์ ด้านสำนักงานอุตุนิยมวิทยา รายงานว่าชาวออสเตรเลียจะต้องเผชิญกับสภาพอากาศแปรปรวนตลอดสัปดาห์นี้ แต่กระแสอากาศเลวร้ายจะเคลื่อนไปทางนครซิดนีย์
 ฝนตกหนักทางภาคใต้ของจีน ทำให้ต้องอพยพประชาชนแล้วกว่า 53000 คน และมีผู้เสียชีวิตแล้ว 105 คน
จีน,น้ำท่วม,ออสเตรเลีย,อุทกภัย,เสียชีวิต